**Kúpna zmluva**

**číslo zmluvy ....../2022**

**uzatvorená podľa § 409 a nasl. Obchodného zákonníka**

**Zmluvné strany:**

**Predávajúci:**

Obchodné meno:

Sídlo:

IČO :

IČ DPH:

DIČ:

Zapísaný v obchodnom registri Okresného súdu v......., oddiel ......vložka č....../iné

Štatutárny orgán:

Bankové spojenie:

IBAN:

Tel.:

(ďalej len „predávajúci“)

(vyplní uchádzač)

**Kupujúci:**

Názov : **Mesto Sereď**

Sídlo: Námestie republiky 1176/10, 926 01 Sereď

Štatutárny orgán: Ing. Martin Tomčányi, primátor mesta

IČO: 306 169

IČ DPH: SK 2021000916

DIČ: 2021000916

Bankové spojenie: Slovenská sporiteľňa a.s.

IBAN: SK74 0900 0000 0002 0350 5156

 (ďalej len „kupujúci“)

(spolu aj ako „zmluvné strany“)

**Čl. I.**

**Predmet zmluvy**

1.1 Predmetom tejto zmluvy je záväzok predávajúceho dodať kupujúcemu tovar: „**Dodanie a montáž oblúkovej parkovej lavičky“**, s parametrami uvedenými v prílohe č.1 k tejto zmluve (výkaz výmer), vrátane dopravy.

* 1. **Technické parametre**:

Rozmery a materiál sú špecifikované vo výkaze výmer v prílohe č. 1 tejto zmluvy

* 1. Záväzku predávajúceho dodať predmet tejto zmluvy bez vád zodpovedá záväzok kupujúceho dodaný tovar bez vád prevziať a zaplatiť za predmet tejto zmluvy dohodnutú kúpnu cenu.

**Čl. II.**

**Miesto, čas a spôsob dodania**

2.1 Predávajúci dodá predmet tejto zmluvy kupujúcemu najneskôr do 23.12.2022 na Ul. Komenského v Seredi (Cirkevná ZŠ sv. Cyrila a Metoda, Sereď), podľa požiadavky kupujúceho.

2.2 Dodanie predmetu tejto zmluvy predávajúci oznámi kupujúcemu 3 dni vopred telefonicky alebo písomne.

2.3 Predmet tejto zmluvy je povinný predávajúci dodať v zloženom/ucelenom stave, spolu s osadením a dodacím listom, záručným listom a ďalšími dokladmi nevyhnutnými pre používanie predmetu tejto zmluvy.

2.4 Odovzdanie a prevzatie predmetu tejto zmluvy sa uskutoční písomným potvrdením (podpisom oprávnených osôb každej zo zmluvných strán) dodacieho listu vystaveného predávajúcim.

2.5 V prípade, že predmet tejto zmluvy má zjavné vady, kupujúci má právo odmietnuť jeho prevzatie. Predávajúci je povinný v tomto prípade dodať kupujúcemu nový predmet definovaný touto zmluvou najneskôr do 30 dní od odmietnutia prevzatia, ak sa zmluvné strany nedohodnú inak.

2.6  V prípade nedodržania zmluvného termínu dodávky predmetu tejto zmluvy je kupujúci oprávnený uplatniť si u predávajúceho zmluvnú pokutu vo výške 0,05 % z ceny predmetu tejto zmluvy za každý deň omeškania.

**Čl. III.**

**Kúpna cena**

3.1 Cena za predmet tejto zmluvy je:

|  |  |  |
| --- | --- | --- |
| **Cena v EUR** | **bez DPH** | **Celková cena** |
| 1 kus oblúkovej parkovej lavičky*(vyplní uchádzač)*  | € | € |
| **Celková cena za predmet zmluvy uvedený v článku I. tejto zmluvy** *(vyplní sa pri podpise zmluvy)* | **€**  | **€** |

Slovom (celková cena) : .................eur a ...............centov (*(vyplní sa pri podpise zmluvy)*

3.2 Cena za predmet tejto zmluvy je maximálna a pevná bez ohľadu na vývoj kurzu EUR voči ostatným menám. V cene sú započítané všetky náklady predávajúceho, vrátane dopravy na miesto odovzdania.

3.3 Cenu za predmet tejto zmluvy uhradí kupujúci predávajúcemu na základe faktúry. Podkladom pre vystavenie faktúry je zmluvnými stranami potvrdený súpis tovaru, ktorý tvorí povinnú prílohu faktúry. Súpis tovaru musí byť zostavený prehľadne, dodržiavať poradie položiek a ich označenie v súlade s oceneným výkazom výmer podľa ponuky zhotoviteľa v prílohe č.1 tejto zmluvy.

Splatnosť faktúry je do 14 kalendárnych dníod jej doručenia kupujúcemu.

3.4 Faktúra musí obsahovať všetky náležitosti stanovené platnými právnymi predpismi, inak je kupujúci oprávnený faktúru predávajúcemu neuhradiť a vrátiť. Lehota splatnosti začne v takom prípade plynúť od doručenia novej, správne vystavenej faktúry kupujúcemu. Na faktúre musí byť uvedené číslo zmluvy, na základe ktorej sa predmet zmluvy poskytuje.

3.5 V prípade nedodržania splatnosti faktúry je predávajúci oprávnený uplatniť u kupujúceho úrok z omeškania vo výške 0,05 % z ceny predmetu tejto zmluvy za každý deň z omeškania.

**Čl. IV.**

**Vlastníctvo**

4.1 Vlastníctvo k predmetu tejto zmluvy ako aj nebezpečenstvo jeho zničenia alebo poškodenia prechádza na kupujúceho momentom jeho prevzatia kupujúcim od predávajúceho.

**Čl. V.**

**Záruka za akosť, zodpovednosť za vady, zmluvné pokuty**

5.1 Predávajúci je povinný dodať predmet zmluvy vo vysokej kvalite.

5.2 Predávajúci poskytuje na predmet tejto zmluvy záruku za akosť v trvaní piatich (5) rokov (ďalej len „záručná doba“).

5.3 Predávajúci zodpovedá za vadu:

a) predmetu tejto zmluvy (množstvo, kvalita, vyhotovenie),

b) v dokladoch potrebných na jeho užívanie,

c) ktorú predmet tejto zmluvy má v okamihu, keď prechádza nebezpečenstvo škody na veci na kupujúceho, aj keď sa vada stane zjavnou až po tomto čase,

d) ktorá je spôsobená porušením povinnosti predávajúceho aj ako dopravcu,

e) právnu.

5.4 Kupujúci je povinný dodaný predmet tejto zmluvy prezrieť do 3 dní a prípadné zjavné vady uplatniť u predávajúceho do 7 dní odo dňa prevzatia predmetu tejto zmluvy od predávajúceho.

5.5 Predávajúci je povinný v záručnej dobe bezplatne odstrániť všetky odstrániteľné vady opravou v lehote do 3 dní od doručenia písomného oznámenia kupujúceho o vadách predávajúcemu (ďalej len „reklamácia“).

5.6 Predávajúci je povinný v záručnej dobe vymeniť predmet tejto zmluvy v prípade, ak ide o neodstrániteľnú vadu v lehote do 7 dní od nahlásenia reklamácie.

5.7V prípade nedodržania zmluvných povinností v ods. 2.3, 2.4 a v ods. 5.5 a 5.6 tejto zmluvy je kupujúci oprávnený uplatniť si u predávajúceho zmluvnú pokutu vo výške 0,05 % z ceny predmetu tejto zmluvy za každý deň trvania porušenia povinnosti a každú porušenú povinnosť. Zmluvná pokuta je splatná do 10 dní potom, čo bude písomná výzva kupujúceho doručená predávajúcemu.

**Čl. VI.**

**Odstúpenie od zmluvy**

6.1 Kupujúci má právo od tejto zmluvy odstúpiť v prípade podstatného porušenia tejto zmluvy predávajúcim a ak predávajúci nedodá predmet tejto zmluvy riadne a včas - v lehote uvedenej v čl. II. ods. 2.1 tejto zmluvy.

6.2 Predávajúci má právo od tejto zmluvy odstúpiť v prípade podstatného porušenia zmluvy kupujúcim:

a) ak kupujúci, aj napriek oznámeniu o dodaní predmetu tejto zmluvy, tento neprevezme do 7 dní odo dňa oznámenia,

b) ak kupujúci nezaplatí predávajúcemu cenu riadne a včas - v lehote uvedenej čl. III. ods. 3.3 tejto zmluvy.

6.3 Odstúpenie od tejto zmluvy je účinné doručením písomného odstúpenia druhej zmluvnej strane.

**Čl. VII.**

**Záverečné ustanovenia**

7.1 Zmluvné strany dohodli, že na ostatné vzájomné vzťahy neupravené touto zmluvou sa vzťahujú ustanovenia Obchodného zákonníka.

7.2 Zmluvné strany sa zaväzujú neodkladne oznámiť druhej zmluvnej strane akékoľvek zmeny adries, alebo iných identifikačných údajov uvedených v záhlaví tejto zmluvy.

7.3 Zmluva je vyhotovená v dvoch exemplároch, z ktorých po jednom obdrží každá zmluvná strana.

7.4 Všetky zmeny a dodatky tejto zmluvy sú platné iba v písomnej forme s podpismi oboch zmluvných strán a v súlade so zákonom o verejnom obstarávaní.

7.5 Táto zmluva podlieha zverejneniu v súlade s §5a Zákona č. 211/2000 Z.z. o slobodnom prístupe k informáciám v platnom znení, nadobúda platnosť dňom podpísania oboma zmluvnými stranami a účinnosť dňom nasledujúcim po zverejnení na webovom sídle mesta Sereď, ktorým je internetová stránka mesta Sereď.-centrálny register

7.6 Zmluvné strany vyhlasujú, že sú spôsobilé na právne úkony v celom rozsahu, že túto zmluvu uzavreli slobodne, vážne, určite a zrozumiteľne, nie v tiesni ani za nápadne nevýhodných podmienok, že si túto zmluvu prečítali, jej obsahu porozumeli a svoj súhlas s jej obsahom potvrdzujú svojimi vlastnoručnými podpismi na tejto zmluve.

V Seredi, dňa V ..............., dňa ..............

***Za kupujúceho: Za predávajúceho:***

............................................. ............................................

 Ing. Martin Tomčány (vyplní uchádzač)

 primátor mesta Sereď

Príloha č. 1 výkaz výmer